Det er slet ikke så tosset at kede sig, siger de kloge.

Faktisk er det både sundt og med til at øge kreativiteten.

Jo tak, men har eksperterne måske prøvet at underholde børn på 18. dagen med coronarestriktioner uden børnehave, skole og legekammerater?

Ser man bort fra den lette iPad-løsning, kan det være svært at finde på nye tiltag at lave med sine børn.

Men nu har en ny international dille gjort sit indtog i kampen mod corona-kedsomheden.

Rundt om i verden sætter folk bamser i vinduer, som børnefamilier kan finde på gåture. Og nu er bamsejagten også skudt i gang her til lands. For en bamse i vindueskarmen, det er noget, der trækker de unge poder udendørs.